รัฐบาลไทย-ข่าวทำเนียบรัฐบาล-อธิบดีกรมการปกครอง แจงกรณีการย้ายนายอำเภอเชียงกลางไปเป็นนายอำเภอปัว เป็นการโยกย้ายตามความประสงค์ พร้อมยืนยัน ข้าราชการฝ่ายปกครองทุกคนมีความมุ่งมั่นในการทำหน้าที่บำบัดทุกข์ บำรุงสุข
วันจันทร์ที่ 24 ตุลาคม 2565
อธิบดีกรมการปกครอง แจงกรณีการย้ายนายอําเภอเชียงกลางไปเป็นนายอําเภอปัว เป็นการโยกย้ายตามความประสงค์ พร้อมยืนยัน ข้าราชการฝ่ายปกครองทุกคนมีความมุ่งมั่นในการทําหน้าที่บําบัดทุกข์ บํารุงสุข
อธิบดีกรมการปกครอง แจงกรณีการย้ายนายอําเภอเชียงกลางไปเป็นนายอําเภอปัว เป็นการโยกย้ายตามความประสงค์ พร้อมยืนยัน ข้าราชการฝ่ายปกครองทุกคนมีความมุ่งมั่นในการทําหน้าที่บําบัดทุกข์ บํารุงสุข ให้กับพี่น้องประชาชน
วันนี้ (23 ต.ค. 65) นายแมนรัตน์ รัตนสุคนธ์ อธิบดีกรมการปกครอง เปิดเผยว่า ตนได้รับทราบกรณีเมื่อช่วงเช้าวันนี้ ที่ลานหน้าพระบรมรูปพระบาทสมเด็จพระจุลจอมเกล้าเจ้าอยู่หัว บริเวณสนามหน้าที่ว่าการอําเภอเชียงกลาง ได้มีชมรมกํานัน ผู้ใหญ่บ้านอําเภอเชียงกลาง จังหวัดน่าน ยื่นหนังสือถึงรัฐมนตรีว่าการกระทรวงมหาดไทย และตน หลังจากกระทรวงมหาดไทยได้มีคําสั่งย้าย นายชนินทร์ พันธุ์เหม นายอําเภอเชียงกลาง ไปดํารงตําแหน่ง นายอําเภอปัว โดยให้เดินทางไปปฏิบัติหน้าที่ในวันที่ 31 ตุลาคม 2565 โดยมองว่าเป็นการโยกย้ายที่ไม่เป็นธรรม เพราะนายอําเภอมาทํางานที่อําเภอเชียงกลางได้ประมาณ 5 เดือนเท่านั้น
นายแมนรัตน์ รัตนสุคนธ์ อธิบดีกรมการปกครอง กล่าวว่า ตนได้รับทราบข้อมูลจากนายชนินทร์ พันธุ์เหม นายอําเภอเชียงกลางว่า ได้ทําความเข้าใจกับสมาชิกชมรมกํานัน ผู้ใหญ่บ้านอําเภอเชียงกลาง แล้วว่าเป็นความประสงค์ของตนที่อยากย้ายไปที่อําเภอปัว เนื่องจากเป็นอําเภอบ้านเกิดของตนเอง ไม่ได้เป็นการกลั่นแกล้ง หรือเป็นการโยกย้ายที่ไม่เป็นธรรมแต่อย่างใด
นายแมนรัตน์ รัตนสุคนธ์ อธิบดีกรมการปกครอง กล่าวเพิ่มเติมว่า กรมการปกครอง กระทรวงมหาดไทย ให้ความสําคัญในการขับเคลื่อนการดําเนินงานเชิงรุก เพื่อบําบัดทุกข์ บํารุงสุขให้กับพี่น้องประชาชนตามปณิธานของชาวมหาดไทย และกรมการปกครอง ที่ได้ทํามาอย่างต่อเนื่องกว่า 130 ปี เพราะหน้าที่ของฝ่ายปกครองมีภารกิจงานในความรับผิดชอบที่กว้างขวางมากกว่าหน่วยงานอื่น เป็นงานครอบจักรวาล “นายอําเภอ” ต้องทําหน้าที่เป็นผู้นําทั้งในเชิงหน้าที่ (Function) และเป็นผู้นําในพื้นที่ (Area) ตามที่กฎหมายได้ให้อํานาจในการให้เป็นผู้นําในท้องที่ ซึ่งแน่นอนว่าในความรู้สึกของพี่น้องประชาชน รวมถึงกํานัน ผู้ใหญ่บ้าน ตําแหน่ง “นายอําเภอ” เป็นหัวหน้าใหญ่ของอําเภอ เมื่อท่านนายอําเภอย้ายมาดํารงตําแหน่งและมุ่งมั่นทําหน้าที่อย่างแข็งขันตามนโยบายรัฐบาล กระทรวงมหาดไทย และกรมการปกครอง ย่อมทําให้เป็นที่รัก ครองใจของพี่น้องประชาชน กํานัน และผู้ใหญ่บ้าน แต่ทว่า ในด้านการบริหารงานบุคคลนั้น กรมการปกครอง ให้ความสําคัญกับการแจ้งความประสงค์ในการทําหน้าที่ของข้าราชการทุกระดับ ดังนั้น การโยกย้ายในครั้งนี้ เป็นการโยกย้ายตามความประสงค์ของท่านนายอําเภอ เมื่อท่านนายอําเภอมีความประสงค์จะย้ายกลับไปทําหน้าที่ที่อําเภอบ้านเกิด และแจ้งมายังกรมการปกครอง กรมการปกครองได้ตรวจสอบแล้วพบว่า ตําแหน่งที่ประสงค์จะไปดํารงตําแหน่งว่าง กรมฯ จึงมีหน้าที่ในการนําเสนอผู้บังคับบัญชาเพื่อพิจารณาให้ความเห็นชอบตามความประสงค์นั้น ซึ่งถือเป็นเรื่องปกติของข้าราชการที่มีการโยกย้าย และเป็นการโยกย้ายตามความประสงค์ของเจ้าตัวเอง
ล่าสุด เมื่อช่วงบ่ายวันนี้ นายมนัส พลหล้า ประธานชมรมกํานันผู้ใหญ่บ้านอําเภอเชียงกลาง ได้ออกมาเปิดเผยว่า กรณีการแสดงออกคัดค้านการย้ายนายอําเภอเมื่อช่วงเช้าวันนี้ เป็นความเข้าใจผิดของกลุ่มกํานัน ผู้ใหญ่บ้าน อําเภอเชียงกลาง เนื่องจาก นายอําเภอเป็นที่รักของชาวเชียงกลางและทํางานกันอย่างราบรื่น และจังหวัดพร้อมด้วย นายอําเภอได้ทําความเข้าใจกับชมรม กํานัน ผู้ใหญ่บ้าน อําเภอเชียงกลางแล้ว พร้อมทั้งขอโทษที่เข้าใจผิดและทําโดยรู้เท่าไม่ถึงการณ์ทําให้เกิดเป็นข่าวสร้างความเสียหายให้กับกระทรวงมหาดไทยดังกล่าว
“การทําหน้าที่ของท่านนายอําเภอ ชนินทร์ พันธุ์เหม นายอําเภอเชียงกลาง ถือได้ว่าเป็นตัวอย่างการทํางานของข้าราชการฝ่ายปกครอง ในการทําหน้าที่เพื่อพี่น้องประชาชน จนได้รับความไว้วางใจ ได้รับความรัก ความปรารถนาดีจากกํานัน ผู้ใหญ่บ้าน และพี่น้องประชาชนในพื้นที่ กระทั่งไม่อยากให้ท่านนายอําเภอย้ายออกไปนอกพื้นที่ แต่ทว่า วิถีของข้าราชการทุกคน เมื่อได้แจ้งความประสงค์จะขอย้ายด้วยเหตุผลความจําเป็นส่วนตัว กรมการปกครองก็ให้การส่งเสริมสนับสนุน เพื่อให้ท่านนายอําเภอได้ทํางานด้วยความมุ่งมั่นตั้งใจ บําบัดทุกข์ บํารุงสุขให้กับพี่น้องประชาชนในพื้นที่ต่าง ๆ และสําหรับพื้นที่อําเภอเชียงกลางนั้น กรมการปกครองจะได้พิจารณาคัดเลือกผู้ที่เหมาะสมไปดํารงตําแหน่งนายอําเภอเชียงกลาง เพื่อเป็นผู้นําของฝ่ายปกครอง กํานัน ผู้ใหญ่บ้าน ในพื้นที่ ทําหน้าที่ “บําบัดทุกข์ บํารุงสุข” ให้กับพี่น้องประชาชนอย่างเต็มกําลังความสามารถต่อไป เพราะหน้าที่ของข้าราชการฝ่ายปกครองทุกคน ต้องทําให้พี่น้องประชาชนมีความทุกข์น้อยลงจนหมดไป มีความสุขที่ยั่งยืน นั่นเอง” อธิบดีกรมการปกครอง กล่าวในช่วงท้าย